

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

 DĖL ŠILALĖS RAJONO SAVIVALDYBĖS MOKYKLŲ VADOVŲ, JŲ PAVADUOTOJŲ UGDYMUI, UGDYMĄ ORGANIZUOJANČIŲ SKYRIŲ VEDĖJŲ ATESTACIJOS KOMISIJOS DARBO REGLAMENTO IR 2017 METŲ ATESTACIJOS GRAFIKO TVIRTINIMO

2017 m. vasario 13 d. Nr. DĮV-204

Šilalė

 Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Lietuvos Respublikos švietimo įstatymo 58 straipsnio 2 dalies 5 punktu, Valstybinių(išskyrus aukštąsias mokyklas) ir savivaldybių mokyklų vadovų, jų pavaduotojų ugdymui, ugdymą organizuojančių skyrių vedėjų atestacijos nuostatų, patvirtintų Lietuvos Respublikos švietimo ir mokslo ministro 2005 m. liepos 21 d. įsakymu Nr. ISAK-1521 „Dėl Valstybinių (išskyrus aukštąsias mokyklas) ir savivaldybių mokyklų vadovų, jų pavaduotojų ugdymui, ugdymą organizuojančių skyrių vedėjų atestacijos nuostatų patvirtinimo“, 14 punktu, 16.1 papunkčiu, atsižvelgdamas į Šilalės rajono savivaldybės mokyklų vadovų, jų pavaduotojų ugdymui, ugdymą organizuojančių skyrių vedėjų atestacijos komisijos 2017 m. sausio 27 d. posėdžio protokolo Nr. Š14-1 nutarimą:

 1. T v i r t i n u pridedamus:

 1.1. Šilalės rajono savivaldybės mokyklų vadovų, jų pavaduotojų ugdymui, ugdymą organizuojančių skyrių vedėjų atestacijos komisijos darbo reglamentą;

 1.2. Šilalės rajono savivaldybės mokyklų vadovų, jų pavaduotojų ugdymui, ugdymą organizuojančių skyrių vedėjų 2017 metų atestacijos grafiką;

 1.3. Šilalės rajono savivaldybės mokyklų vadovų, jų pavaduotojų ugdymui, ugdymą organizuojančių skyrių vedėjų 2017 metų atestacijos komisijos posėdžių grafiką.

 2. P r i p a ž į s t u netekusiu galios 2015 m. kovo 6 d. Šilalės rajono savivaldybės administracijos direktoriaus įsakymą Nr. DĮV-326 „Dėl Šilalės rajono savivaldybės mokyklų vadovų, jų pavaduotojų ugdymui, ugdymą organizuojančių skyrių vedėjų atestacijos komisijos darbo reglamento ir 2015 metų atestacijos grafiko tvirtinimo“.

 3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt)

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Direktorius Raimundas Vaitiekus

|  |  |  |
| --- | --- | --- |
| SUDERINTA | SUDERINTA | SUDERINTA |
| Teisės ir viešosios tvarkos skyriaus kalbos tvarkytoja | Švietimo, kultūros ir sporto skyriaus vedėja | Teisės ir viešosios tvarkos skyriaus vyr. specialistė |
|  |  |  |
| Aldona Špečkauskienė | Rasa Kuzminskaitė | Regina Kvederienė |
| 2017-02- | 2017-02- | 2017-02- |

Parengė

Švietimo, kultūros ir sporto skyriaus vyr. specialistė

 O. Aurylienė

2017-01-31